OpenLLM-France/wikimedia huggingface dataset:
# Artadi onddo belzkor

Artadi onddo belzkorra (Leccinellum lepidum) Boletaceae familiako onddoa da. Jangarri nahiko ona. Oso ohikoa da Mediterraneoko klima duten Euskal Herriko artadietan.
Sinonimoak: Boletus crocipodius var. eximius, Boletus lepidus, Krombholziella lepida, Leccinum crocipodium var. lepidum, Leccinum lepidum.

## Deskribapena

Kapela: 5 eta 12 (15) cm arteko diametrokoa; lehenik esferikoa, gero ganbila; kolorea laranja-horitik oliba-marroira doa, ertz argiagoarekin, horixka kolorekoa. Azala likatsu samarra edo labaina eguraldi hezean. Ez da pitzatzen.
Tutuak: Itsatsiak, luzangak, horiak, ez dira zikintzen igurtziz, ezta airearekin kontaktuan ere.
Poroak: Txikiak eta biribilak, kolore hori bizikoak gaztetan, okre-olibara biratuz zahartzean.
Hanka: 8 – 15 x 1,5 – 5 cm-koa, lodia, oinarrirantz lodituta eta amaiera arbi-formakoa, hori kolorekoa, kolore bereko pikortak eta lazguneak estaltzen dute.
Haragia: Zurixka edo horixka, lehenik trinkoa, gero biguna, zapore atseginekoa eta usain ahulekoa, airearekin kontaktuan ez da kolorez aldatzen, baina tonalitate gris-morea hartzen du oinaren goialdean.
Etimologia: Leccinum hitza latinetik dator, arte azpian hazten, esan nahi du. Lepidus epitetoa ere latinetik dator, eta xelebrea, jatorra, esan nahi du. Bere itxuragatik.

## Jangarritasuna

Jangarri nahiko ona.

### Nahasketa arriskua

Leccinellum crocipodium espeziarekin. Desberdintasun nabarmenak hauek dira: Leccinum lepidum espeziean, habitat desberdina, pitzatzen ez den azala, airearekin kontaktuan funtsean haragia kolorez aldatzen ez dena.

## Sasoia eta lekua

Udazkenean berandu agertzen da eta batzuetan udaberrian aurkitzen da. Gutxi ezagutzen den onddo hau arteetan ateratzen da (Quercus ilex). Oso ohikoa da urritik urte amaierara Nafarroako eta Arabako artadietan.

### Banaketa eremua

Oso hedatua dago eskualde Mediterraneoan. Mexiko, Argentina, Israel.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 85 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran. Grafikak S.L. Andoain, Gipuzkoa, 172 or. ISBN ISBN. 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 559 or. ISBN 282-0865-4..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 607 or. ISBN 84-87997-86-4..
* ↑ Leccinellum lepidum: GBIF—the Global Biodiversity Information Facility.

## Kanpo estekak

* Datuak: Q3829324
* Multimedia: Leccinellum lepidum / Q3829324
# Lentinellus vulpinus

Lentinellus vulpinus Boletaceae familiako onddo espezie bat da. Haragi larrukara, elastikoa, mina, ez da egokia kontsumitzeko.
Sinonimoak: Agaricus dubius, Lentinus vulpinus, Hemicybe vulpina, Lentinus ursinus var. vulpinus, Panellus vulpinus.

## Deskribapena

Kapela: 12 eta 14 cm bitarteko diametrokoa, lautua, erdi-zirkularra (giltzurrun formakoa, haizemaile formakoa, oskol formakoa), ertz inkurbatua gaztetan, Kapelaren azala arre argi kolorekoa edo marroi-kanela kolorekoa, adinarekin zimurtzen joaten da, eta ile zuriz estaltzen da, oinarrirantz nabarmenagoa.
Orriak: Estu, desberdinak, hasietan koskadunak, kapelaren kolorekoak, zenbat eta gazteagoa argiagoak.
Hanka: Oso txikia. 3,5 cm inguruko garaierakoa eta 1,5 eta 3 cm bitarteko diametrokoa. Normalean alboan.
Haragia: Zurixka, elastikoa, heltzean larrukara. Usain aromatikoarekin eta zapore pikantearekin. Espora-jalkina zuri-krema kolorekoa.
Etimologia: Lentinus terminoa latinetik dator, “lentus” hitzetik, eta zaila, elastikoa, esan nahi du, kapelaren haragiari erreferentzia eginez, zuntzezkoa eta larrukara. Vulpinus epitetoa ere latinetik dator, azerien vulpinoa. Azeri-larruaren antzeko kolorea duelako.

## Jangarritasuna

Ez da jangarria. Larrukara.

### Nahasketa arriskua

Erraz identifikatzen da, batez ere zahartzaroan (kapela zimurtua eta ertzak jada koskarik gabe). Lentinellus ursinus, oso antzekoa da, batere hankarik ez du, guztiz sesila.

## Sasoia eta lekua

Uda amaieran eta udazkenean. Espezie arraroa. Urria. Saprofitoa, Pagoen eta beste hostozabalen egur hiletan, batzuetan baita koniferoen egurretan ere.

### Banaketa eremua

Kanada, Ameriketako Estatu Batuak, Venezuela, Europa, Errusia, Mongolia, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 692 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Lentinellus vulpinus: GBIF—the Global Biodiversity Information Facility.

## Kanpo estekak

* Datuak: Q10658269
* Multimedia: Lentinellus vulpinus / Q10658269
# Nazioarteko eta Garapenerako Ikasketen Graduko Institutua

Nazioarteko eta Garapenerako Ikasketen Graduondoko Institutua edo Genevako Graduondoko Institutua (frantsesez: Institut de hautes études internationales et du développement), IHEID laburtua, graduondoko eskola da. Genevan (Suitza) dago.

## Erreferentziak

* ↑ «Members - swissuniversities» www.swissuniversities.ch (Noiz kontsultatua: 2024-12-25).
* ↑ «swissuniversities - Recognised Swiss Higher Education Institutions» web.archive.org 2019-05-14 (Noiz kontsultatua: 2024-12-25).

## Kanpo estekak

* Datuak: Q691686
* Multimedia: Graduate Institute of International and Development Studies / Q691686
# Anis-belarri

Anis-belarria (Lentinellus cochleatus) Auriscalpiaceae familiako onddo espezie bat da. Jangarria, baina ez preziatua, ez da gomendatzen kontsumitzea. Nahiko ohikoa Euskal Herrian. Espezie nahasezina, bere itxuragatik eta anis usain eta zaporeagatik.
Sinonimoak: Agaricus confluens, Agaricus intermedius, Omphalia cochleata, Lentinus cochleatus, Lentinus umbellatus, Clitocybe cochleata, Lentinus umbilicatus, Lentinellus umbellatus, Panus cochleatus, Pocillaria friabilis, Pocillaria umbilicata, Trombetta cochleata, Pocillaria cochleata, Lentinellus umbilicatus, Clavicorona dryophila.

## Deskribapena

Kapela: 3 eta 8 cm arteko diametrokoa, oso irregularra, uhindua, tronpeta edo inbutu itxurakoa, ertza makurtuta, gingilduna eta uhindua. Azal leunekoa, gorrixka-lehoi kolorekoa edo okre-ardo kolorekoa.
Orriak: Oso dekurrenteak, estu, desberdinak, ertz koskaduna. Hasieran kolore zurixkakoak, eta gero arrosa-ardo kolorea hartzen dute.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Irregularra, batzuetan alboan, beste batzuetan eszentrikoa, gogorra, hariduna, bihurritua, uhindua, arre gorrixka edo gorri-haragi kolorekoa. Oinarri beretik hainbat ale jaiotzen dira, elkarren kontra estututa.
Haragia: Mehea, zaila, higrofanoa, zuri-gorri kolorekoa. Anis usain eta zapore handikoa.
Etimologia:. Cochleatus epitetoa latinetik dator, barraskilo esan nahi duen "coclea" hitzetik. Kapelaren formagatik.

## Jangarritasuna

Oso ale gazteak jateko modukoak, berehala larrukara.

### Nahasketa arriskua

Lentinellus inolens aldaerarekin, ia anis usain eta zaporerik ez duena.

## Sasoia eta lekua

Uda amaieran eta udazkenean, taldeka, hostozabalen enborretan. Batez ere pago enborretan.

### Banaketa eremua

Kanada, Alaska, Ameriketako Estatu Batuak, Mexiko, Costa Rica, Brasil, Europa, Errusia, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 389 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 33 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 492 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 467 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Lentinellus cochleatus: GBIF—the Global Biodiversity Information Facility.

## Kanpo estekak

* Datuak: Q2714698
* Multimedia: Lentinellus cochleatus / Q2714698
# Hauteskunde-iruzur

Hauteskunde-iruzurra hauteskunde-prozesu batean legez kontra esku hartzea da, benetako emaitzak eragotzi, baliogabetu edo aldatzeko, dela mesedetutako hautagaiaren boto-kopurua handituz, dela hautagai aurkariena murriztuz, edo biak. Hauteskunde-iruzurra dena aldatu egiten da herrialdez herrialde.
Hauteskunde -iruzur mota asko debekatzen dira hauteskunde legedietan, baina beste batzuek lege orokorrak urratzen dute, hala nola erasoa, jazarpena eta difamazioa debekatzen dituztenak. Teknikoki terminoak legez kontrakoak diren ekintzak bakarrik hartzen baditu ere, batzuetan legezkoak diren baina moralki onartezintzat jotzen diren egintzak deskribatzeko ere erabiltzen da, hautapen baten izpiritutik kanpo daudenak edo demokraziaren printzipioak urratzen dituztenak. Hauteskunde showak, soilik hautagai batenak, batzuetan hauteskunde-iruzur gisa sailkatzen dira, nahiz eta legea bete dezaketen eta erreferendum gisa aurkezten diren.
Hauteskunde nazionaletan, hauteskunde iruzur arrakastatsu batek estatu kolpe baten edo demokrazia ustel baten eragina izan dezake. Lehia handiko hautu batean, iruzur kopuru txiki bat nahikoa izan daiteke emaitza aldatzeko, eta emaitza kaltetua ez bada ere, iruzurra egon zela jakinarazteak ondorio kaltegarria izan dezake, zigortua ez bada, boto-emaileek demokrazian duten konfiantza murriztu dezakeelako.

## Kanpo estekak

* Benfordeko Legea eta hauteskunde iruzurren detekzioa
* Kolonbiako Legeak jasotzen dituen hamaika hauteskunde delituak
* Datuak: Q692209
* Multimedia: Electoral fraud / Q692209
# Lentinellus micheneri

Lentinellus micheneri Auriscalpiaceae familiako onddo espezie bat da. Haragi kartilaginosoa eta mina, lehortu eta xehatu ondoren gozagarri gisa bakarrik erabil daiteke.
Sinonimoak: Pocillaria micheneri, Lentinellus flabelliformis var. micheneri.

## Deskribapena

Kapela: 2,5 eta 4,5 cm bitarteko diametrokoa, ganbila, erdialdea oso deprimitua, unbilikatua. Azal higrofanoa arre-lehoi kolorekoa edo krema-arrosa kolorekoa.
Orriak: Dekurrenteak, ertza oso koskaduna, zuri-krema kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 1,5 eta 2,5 cm bitarteko lodierakoa, eszentrikoa, luzetarako zuntzexkekin, kapelaren kolorekoa.
Haragia: Urria, kartilaginosoa, zurixka edo marroi zurbila, usaingabea eta zapore minekoa. Espora-jalkina zuria.
Etimologia: Onphalodes epitetoa, Omphalia motako kapela unbilikatua duelako du.

## Jangarritasuna

Normalean ez da jaten.

### Nahasketa arriskua

Oso koskadun orriak eta kapela unbilikatuak bereizten dute beste espezie batzuetatik.

## Sasoia eta lekua

Udazkenean eta neguaren hasieran. Saprofitoa, motzondoetan eta hildako zurean, pinudien lurzoruan.

### Banaketa eremua

Ameriketako Estatu Batuak, Kanada, Alaska, Costa Rica, Mexiko, Europa, Groenlandia, Kanariak, Errusia, Australia, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 124 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 481 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ Lentinellus micheneri: GBIF—the Global Biodiversity Information Facility.

## Kanpo estekak

* Datuak: Q10557025
* Multimedia: Lentinellus micheneri / Q10557025
# Lentinellus ursinus

Lentinellus ursinus Auriscalpiaceae familiako onddo espezie bat da. Ez da jangarria. Zapore minegia eta mikatzegia ditu.
Sinonimoak: Agaricus pelliculosus, Lentinus ursinus, Lentinus pelliculosus, Hemicybe ursina, Pocillaria ursina, Pocillaria pelliculosa, Panellus ursinus, Lentinus anastomosans, Lentinus vulpinus f. ursinus.

## Deskribapena

Kapela: 2 eta 4 cm bitarteko diametrokoa, zirkuluerdi formakoa edo espatula formakoa, Arre-herdoil kolorekoa edo arre-gorrixka kolorekoa, ertzean argiagoa, lobulatua; belus itxurako tomentu nabarmen batez estalita izaten du gainazala, ertza izan ezik.
Orriak: Zabalak, hasieran zurixkak, gero arrexka kolorekoak, ertzean koskak izaten dituzte.
Hanka: Ez du.
Haragia: Zurbila, usain mina du eta zaporea oso mina.
Etimologia: Lentinus terminoa latinetik dator, "lentus" hitzetik, eta zaila, elastikoa, esan nahi du, kapelaren haragiari erreferentzia eginez, zuntzuna eta larrukara.

## Jangarritasuna

Ez da jangarria.

### Nahasketa arriskua

Lentinellus castoreus delakoarekin, hau handiagoa da (4 - 12 cm) eta koniferoetan ateratzen da.

## Sasoia eta lekua

Udazkenean hostozabalen egurretan, batez ere pagoetan. Urria.

### Banaketa eremua

Kanada, Alaska, Ameriketako Estatu Batuak, Mexiko, Costa Rica, Brasil, Europa, Errusia, Himalaiako eremua, Mongolia, Hego Korea, Japonia, Txina, Taiwan, Australia, Zeelanda Berria, Hegoafrika, Kongoko Errepublika Demokratikoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo, .. (1987). Guia fotografica y descriptiva 800 especies a todo color. Iberduero, 32 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 124 or. ISBN 84-282-0865-4..
* ↑ Lentinellus ursinus: GBIF—the Global Biodiversity Information Facility.

## Kanpo estekak

* Datuak: Q12954047
* Multimedia: Lentinellus ursinus / Q12954047
# Tabernas

Tabernas Almeriako udalerria da. 2006an 3.494 biztanle zituen. Tabernasko basamortuaren ertzean dago, spaghetti western generoko film luze eta telesail askoren kokalekua. Hiru platok inguru horretan girotzen dute: Fort Bravo, Western Leone eta Mini Hollywood izenekoak.

## Demografia

Eboluzio demografikoa :
| Urtea | 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| Biztanleak | 3.457 | 3.241 | 3.241 | 3.210 | 3.204 | 3.217 | 3.110 | 3.180 | 3.410 | 3.494 |

## Ikus, gainera

* Tabernasko basamortua
* Almeriako udalerrien zerrenda

## Kanpo estekak

* (Gaztelaniaz) Tabernas - Tabernasko Udalaren webgune ofiziala
* (Gaztelaniaz) Tabernas - Andaluziako Juntaren informazioa
* (Gaztelaniaz) Tabernas - Almeriako Probintzia Aldundiaren webgunea
* Datuak: Q1444062
* Multimedia: Tabernas / Q1444062
# Tabernasko basamortua

Tabernasko basamortua (gaztelaniaz: Desierto de Tabernas) Europako basamortu bakartzat hartzen da. Almeriako probintzian dago (Andaluzia, Espainia) probintziako hiriburu den Almeriatik 30 kilometro iparraldera, Tabernas, Gador, Santa Cruz de Marchena, Alboloduy eta Gergal herrien artean, Almeriako probintzian bertan, eta erreserba natural bezala babestua dago, 280 kilometro karratuko hedadurarekin.
Iparraldean duen Sierra de los Filabres eta hego-ekialdean duen Sierra Alhamillaren arteko bere kokapenak, gertuko Mediterraneo Itsasoaren korronte hezeetatik babesten dute, euri gutxi egiten duen inguru batean, Iberiar Penintsulako Levante den bezala, 243 mmko euria baino ez dute uzten. Urte osoan izaten diren batez besteko tenperatura altu (17 °C) eta ahal diren eguzki ordu maila gehienetako batekin (3.000 ordu), benetako basamortu hau eratzen duen klima lehorra osatzen da. Ezaugarri guzti horiek, oraindik larriagoak dira föhn efektuaren ondorioz.
Euri urriak, euri jasa handietan erortzen dira, eta, beraz, landaretza gutxi duen tupa eta hareharri sedimentariozko lurzoru pobrea, ez da hezetasuna mantentzeko gai, alderantziz baizik, higadura handiagoa jasaten du, lurralde lugorriko paisaia bereizgarriak eratuz.
Noiz behinka ura daramaten ibilgu lehorrei, euri bide edo rambla deritze Levante guztian, eta bere barnean babesten da landaretza urria, baita animaliak ere: sorbeltz arrunta, trikua, beletxikia, ganga, malkar-sorbeltza, atalarra, gailupa tronpetaria eta kutturlio arrunta kasu.

## Bitxikeria

Tabernasko basamortua, Iparramerikako basamortuekin duen antzagatik, 1950 eta 1980ko hamarkaden bitartean erabili zen, spaghetti western deritzon zine generoko film ugari filmatzeko, westernaren ekoizpen espainiar-italiarrak, Per qualche dollaro in più eta Per un pugno di dollari bezalako filmekin eta Sergio Leone bezalako zuzendariekin, Ennio Morriconeren musikarekin eta Clint Eastwood bezalako aktoreekin. Kylie Minogue kantariak, bertan grabatu zuen bere Some Kind of Bliss bideoklipa.

## Kanpo estekak

* (Gaztelaniaz) Santa Cruz de Marchenako webgunea
* (Gaztelaniaz) Alboloduyko webgunea
* (Gaztelaniaz) Tabernaseko webgunea
* (Gaztelaniaz) Gérgaleko webgunea
* Datuak: Q939811
* Multimedia: Desert of Tabernas / Q939811
# Ilya Kharun

Ilya Kharun (Montreal, 2005eko otsailaren 7a) igeriketan lehiatzen den kirolari quebectarra da. Estilo librean eta tximeletan aritzen da eta Parisko 2024ko Olinpiar Jokoetan brontzezko dominak lortu zituen tximeletako proba bietan.

## Ibilbidea

Ukrainar familia batean jaio zen Montrealen. Gurasoak Cirque du Soleil zirkuko akrobatak zirelako bizi ziren han. Ondoren Las Vegasera joan ziren zirkuarekin. Semeak ordea kanadar pasaportea duenez Kanadarekin lehiatzea erabaki zuen.
Nazioarte mailan 2022an egin zuen debuta Melbournen eta zilarrezko domina bat eta brontzezko domina bat lortu zituen, bietan Munduko gazte mailako errekorrak ezarriz. Kanadako hiru errekor ere hautsi zituen.
Parisko 2024ko Olinpiar Jokoetan brontzezko bi domina eskuratu zituen. Abenduan Munduko txapelketan bost domina lortu zituen, bat urrezkoa, Amerikako errekorra hautsiz.

## Palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris Frantzia | 03 ! | 100 m tximeleta |
| 2024 | Paris Frantzia | 03 ! | 200 m tximeleta |
| Munduko txapelketak (Igerileku laburrean) ||||
| Urtea | Lekua | Domina | Proba |
| 2022 | Melbourne Australia | 02 ! | 100 m tximeleta |
| 2022 | Melbourne Australia | 03 ! | 4x50 m medley mistoa |
| 2024 | Budapest Hungaria | 01 ! | 200 m tximeleta |
| 2024 | Budapest Hungaria | 02 ! | 50 m tximeleta |
| 2024 | Budapest Hungaria | 02 ! | 4x50 m medley mistoa |
| 2024 | Budapest Hungaria | 02 ! | 4x50 m estilo libre mistoa mistoa |
| 2024 | Budapest Hungaria | 03 ! | 4x100 m medley mistoa |

## Erreferentziak

* 1 2 (Ingelesez) Writer, Matthew De George-Senior. (2024-08-10). «Paris Olympics: Ilya Kharun Enjoyed Breakout Performance for Canada with Double Bronze» Swimming World News (Noiz kontsultatua: 2024-08-29).
* 1 2 (Ingelesez) Writer, Matthew De George-Senior. (2022-12-19). «Ilya Kharun Has a Canadian Premiere at Worlds to Flip For» Swimming World News (Noiz kontsultatua: 2024-08-29).
* ↑ (Ingelesez) Sutherland, James. (2022-09-30). «Ilya Kharun Among 17-Member Canadian Team Announced For Short Course Worlds» SwimSwam (Noiz kontsultatua: 2024-08-29).
* ↑ (Ingelesez) Editor, Dan D'Addona-Swimming World Managing. (2024-12-12). «Budapest 2024, Day 3 Finals: Ilya Kharun Ties Meet Record in Golden 200 Fly Swim» Swimming World (Noiz kontsultatua: 2024-12-26).

## Kanpo estekak

* Datuak: Q115694201
# Gretchen Walsh

Gretchen Walsh (Nashville, Tennessee, 2003ko urtarrilaren 29a) igeriketan aritzen den kirolari estatubatuarra da. 2024ko Parisko Olinpiar Jokoetan urrezko bi domina eta zilarrezko bi irabazi zituen.

## Ibilbidea

2021ean Alex ahizparekin batera Virginiako Unibertsitatean hasi zen ikasketak egiten eta unibertsitate harekin hasi ziren biak igeriketan lehiatzen. Aurrez 2019ko Gazte mailako Munduko txapelketan, Budapesten urrezko sei domina eskuratu zituen.
2023ko Munduko txapelketa absolutuan hiru domina lortu zituen, urrezkoa 4x100 m medleyan, zilarrezkoa 4x100 m librean eta brontzezkoa 50 m tximeletan.
2024ko Parisko Olinpiar Jokoetan taldekako hiru probatan urrezko bi domina eta zilarrezko bat irabazi zituen eta 100 metro tximeletan txapeldunordea izan zen Torri Huske taldekidearen atzetik. 100 metro tximeletako finalaurrekoan errekor olinpikoa ezarri zuen gainera, 55.38 segundo.
Abenduan Budapesten igerileku laburreko Munduko txapelketak jokatu ziren eta Gretchen Walshek urrezko zazpi domina eskuratu zituen, eta munduko 11 errekor ezarri zituen txapelketan zehar.

## Palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 01 ! | 4x100 m medley |
| 2024 | Paris ( Frantzia) | 01 ! | 4x100 m medley mistoa |
| 2024 | Paris ( Frantzia) | 02 ! | 100m tximeleta |
| 2024 | Paris ( Frantzia) | 02 ! | 4x100 m estilo librea |
| Munduko Txapelketa (igerileku luzea) ||||
| Urtea | Lekua | Domina | Proba |
| 2023 | Fukuoka ( Japonia) | 01 ! | 4x100 m medley |
| 2023 | Fukuoka ( Japonia) | 02 ! | 4x100 m estilo librea |
| 2023 | Fukuoka ( Japonia) | 03 ! | 50 m tximeleta |
| Munduko Txapelketa (igerileku laburra) ||||
| Urtea | Lekua | Domina | Proba |
| 2024 | Budapest Hungaria | 01 ! | 50 m estilo librea |
| 2024 | Budapest Hungaria | 01 ! | 100 m estilo librea |
| 2024 | Budapest Hungaria | 01 ! | 50 m tximeleta |
| 2024 | Budapest Hungaria | 01 ! | 100 m tximeleta |
| 2024 | Budapest Hungaria | 01 ! | 100 m medley |
| 2024 | Budapest Hungaria | 01 ! | 4x100 estilo librea |
| 2024 | Budapest Hungaria | 01 ! | 4x100 m medley |

## Erreferentziak

* 1 2 (Ingelesez) August 5, Jay James; Am, 2024 6:52. (2024-08-05). UVA’s Gretchen Walsh earns another gold in the 4 x 100 individual medley at the Paris Olympics - Cville Right Now. (Noiz kontsultatua: 2024-09-07).
* ↑ (Ingelesez) Brandes, Chandler. (2020-01-04). «Gretchen Walsh Joins Sister Alex With Huge Verbal Commitment to Virginia» Swimming World News (Noiz kontsultatua: 2024-09-07).
* ↑ (Ingelesez) «Gretchen WALSH | Results | World Aquatics Official» World Aquatics (Noiz kontsultatua: 2024-09-07).
* ↑ (Ingelesez) •. (2024-07-27). «Greenwich's Gretchen Walsh sets new Olympic record in women's 100m butterfly» NBC Connecticut (Noiz kontsultatua: 2024-09-07).
* ↑ (Ingelesez) Takata, Daniel. (2024-12-17). «Gretchen Walsh's 11 World Records Surpasses Spitz, Phelps For Most Set In Single Meet» SwimSwam (Noiz kontsultatua: 2024-12-26).

## Kanpo estekak

* Datuak: Q109719090